גיל 110

גיל 110 הוא גיל שמגיעים אליו בערך אחד מכל 1,000 אנשים שהגיעו לגיל 100. אנשים שמגיעים לגיל 110 חיים בדרך כלל חיים נטולי מחלות הקשורות לגיל (אנ'), עד זמן קצר לפני השגת תוחלת החיים המקסימלית שלהם. המונח המתאר אנשים שחצו את גיל 110 הוא Supercentenarian. הקבוצה הגלובלית לחקר גרונטולוגיה (אנ') אוספת נתונים על גילים של אנשים מבוגרים, ומתחזקת בכל עת רשימה של 30–40 האנשים החיים המבוגרים ביותר שגילם מאומת. בהתבסס על שיעור האנשים שגילם מעל ל-100 שנים שעוברים את גיל 110, שעומד על 0.15% עד 0.25%, החוקרים מעריכים כי אמורים להיות בין 300 ל-450 אנשים חיים שגילם מעל ל-110 שנים. מחקר שנערך בשנת 2010 על ידי מכון מקס פלאנק למחקר דמוגרפי אימת את גילם של 663 אנשים, חיים ומתים, בני מעל ל-110 שנים. המחקר הראה שהמדינות עם המספר הכולל הגבוה ביותר של אנשים המגיעים לגילים כאלו (בסדר יורד) היו ארצות הברית, יפן, אנגליה, צרפת ואיטליה. האדם הראשון בהיסטוריה שגילו אומת ונמצא שהוא בן מעל ל-110 שנים היה הולנדי בשם חירט אדריאנס בומחארט שנפטר בגיל 111 בשנת 1899. רק בשנות ה-80, הגיל המאומת המבוגר ביותר עבר את ה-115 שנים. ברשימת האנשים המבוגרים ביותר שתועדו, הגבר המבוגר ביותר שגילו אומת היה היפני ג'ירואמון קימורה, שנפטר ב-2013 בגיל 116 שנים. האישה המבוגרת ביותר שגילה אומת היא ז'אן לואיז קלמן, שנפטרה ב-1997 כשהייתה בת 122 שנים ו-164 ימים. המונח המשמש לתיאור אנשים שחצו את גיל 110 הוא Supercentenarian. הוא נמצא בשימוש לפחות מאז המאה התשע עשרה. המונח המקביל, Semisupercentenarian, משמש לתיאור טווח הגילים של 105–109 שנים. מונח נוסף שמשמש לתיאור אדם שגילו הרבה יותר מ-100 הוא Ultracentenarian. נוריס מק'וירטר, עורך גינס שיאי עולם, השתמש בו בהתכתבות עם חוקר הגיל א. רוס אקלר ג'וניור ב-1976. התייחסויות מוקדמות ל-Supercentenarian משתמשות במונח במשמעות "אדם שגילו גדול בהרבה מ-100", אך הסף של 110 שנים ומעלה הוא הקריטריון המקובל אצל חוקרי דמוגרפיה. בעוד שהטענות על גיל מופלג החלו בתקופות מוקדמות בהיסטוריה, האדם הראשון שגילו היה מעל ל-110 שנים שהתקבל על ידי שיאי גינס הוא תומאס פיטרס ההולנדי (לפי הדיווחים, הוא חי בין השנים 1745–1857). לעומת זאת, חוקרים כמו הדמוגרף הצרפתי ז'אן-מארי רובין מחשיבים את חירט אדריאנס בומגארד, שגם הוא מהולנד, כמקרה הראשון שניתן לאימות, שכן הראיות לגבי פיטרס ככל הנראה אבדו. חירט אדריאנס בומגארד חי בין השנים 1788-1899 . עדויות קדומות יותר התומכות בכך שהאנגלי ויליאם הילנד הגיע לגיל 112 (לפי הדיווחים, חי בין השנים 1620–1732) אינן עומדות בסטנדרטים הנדרשים על פי ספר השיאים של גינס. מרישומי הכנסייה בנורווגיה, שדיוקם שנוי במחלוקת, עולה כי במהלך המאות ה-16 וה-17 חיו מספר בני אדם שחצו את גיל 110 בחלק הדרומי-מרכזי של נורווגיה. הרישומים כוללים את יוהנס טורפ (1549–1664), ואת קנוד ארלנדסון אטון (1659–1770), שניהם תושבי אופלנד. בשנת 1902, מרגרט אן ניב שנולדה ב-1792, הייתה לאישה הראשונה שאומתה בוודאות כמי שהגיעה לגיל 110. נכון לשנת 2015, מעל ל-1700 איש בהיסטוריה תועדו כמי שחצו את גיל 110. אנשים רבים נוספים טוענים (או שנטען לגביהם) כי הגיעו לגיל 110, אולם רובם לא אוחז בתיעוד תומך הניתן לאימות מלא. מגמה זו משתנה ברבות השנים שכן רבים מהטוענים נולדו לאחר שהחלה סטנדרטיזציה בנושא תיעוד ומרשם לידה במדינותיהם. מבין הישראלים שחצו את גיל 110, זכו לפרסום זכריה בראשי וישראל קרישטל, שקיבל את תואר הגבר המבוגר החי בעולם בזמן מסוים, ונפטר בגיל 113. מבין בראשי וקרישטל, רק גילו של קרישטל הצליח להיות מאומת באמצעות תעודת לידה. מחקר סביב אותם אנשים שמגיעים לגיל 110, מהווה כר פורה להבנה מדעית של הדרכים האפשריות להארכת תוחלת החיים. ישנם ארגונים ייעודיים העוסקים במחקר מהסוג הזה, דוגמת הקבוצה הגלובלית לחקר גרונטולוגיה ו-Supercentenarian Research Foundation. במאי 2021, פורסמה אנליזה הכוללת ריצוף גנומי מלא של 81 איטלקים שהגיעו לגיל 105 ולגיל 110, בהשוואה לקבוצת ביקורת ובה 36 איטלקים בגיל מתקדם כלשהו. מחקר שנעשה לגבי תחלואה בקרב אנשים שחצו את גיל 110, מצא כי הם הצליחו לחמוק מהמחלות המרכזיות הכרוכות בהזדקנות (כגון שבץ, מחלות קרדיו-וסקולריות, דמנציה, מחלת פרקינסון וסוכרת) וכי הסיבה למותם הייתה קשורה בהתשה תפקודית של האיברים והרקמות. כ-10% מבין החוצים את גיל 110 שורדים עד לשלושת החודשים האחרונים לחיים מבלי לחלות במחלות האופייניות לקשישים, וזאת בהשוואה ל-4% מבין החוצים את גיל 105 ול-3% מהחוצים את גיל 100. על ידי מדידת הגיל הביולוגי של רקמות מאנשים שחצו את גיל 110, חוקרים עשויים להצליח ולזהות את טבעם של אלה המוגנים מפני אפקטי הזדקנות. על פי מחקר שבחן 30 חלקי גוף שונים באישה בת 112 מול קבוצת ביקורת צעירה יותר, הצרבלום מוגן מפני הזדקנות. מקריאת סמן ביולוגי אפיגנטי של גיל הרקמה, המכונה "שעון אפיגנטי", עלה כי היא צעירה בכ-15 שנים מהצפוי אצל נבדקת זו. ממצאים אלו יכולים להסביר מדוע הצרבלום מציג סממנים נויורופתולוגיים מועטים של דמנציה תלוית-גיל, בהשוואה לאזורים אחרים במוח. מחקר גנומי שבוצע בשנת 2021 זיהה תכונות גנטיות המגינות מפני מחלות תלויות-גיל אצל אנשים שהגיעו לגיל 110, ובפרט וריאנטים אשר משפרים את תיקון ה-DNA. חמישה מבין הווריאנטים נמצאו כמשמעותיים. כמו כן, אצל אנשים שחצו את גיל 110 נמצאה רמה נמוכה מהצפוי של מוטציות סומטיות. מורי מרקוף מדיה וקבצים בנושא גיל 110 בוויקישיתוף Supercentenarians, Berlin, Heidelberg: Springer Berlin Heidelberg, 2010, Demographic Research Monographs, ISBN 978-3-642-11519-6. (באנגלית) Stacy L. Andersen, Paola Sebastiani, Daniel A. Dworkis, Lori Feldman, Thomas T. Perls, Health Span Approximates Life Span Among Many Supercentenarians: Compression of Morbidity at the Approximate Limit of Life Span, 2012 doi: 10.1093/gerona/glr223 Byung Mook Weon, Jung Ho Je, Theoretical estimation of maximum human lifespan, 2008 doi: 10.1007/s10522-008-9156-4 Definition of SUPERCENTENARIAN, www.merriam-webster.com (באנגלית) Smithsonian Magazine, Rachel Nuwer, Keeping Track of the Oldest People in the World, Smithsonian Magazine (באנגלית) Gerontology Research Group, "GRG World Supercentenarian Rankings List", grg.org, ‏2020-11-23 Gerontology Research Group, "GRG World Supercentenarian Rankings List", grg.org, ‏2022-01-06 Ira Rosenwaike; Leslie F. Stone, Verification of the ages of supercentenarians in the United States: Results of a matching study, 2003 doi: 10.1353/dem.2003.0038 "Supercentenarians around the world". Christian Science Monitor. 2010-08-10. ISSN 0882-7729. נבדק ב-2022-01-07. Gerontology Research Group, "Photo Gallery for Supercentenarians born before 1850, as of May 17, 2019", grg.org, ‏2021-04-12 Yasuyuki Gondoa, Nobuyoshi Hiroseb, Saori Yasumotoa, Yasumichi Araib, Yasuhiko Saitoc, Age verification of the longest lived man in the world, 2017 doi: 10.1016/j.exger.2017.08.030 Whitney, Craig R. (1997-08-05). "Jeanne Calment, World's Elder, Dies at 122". The New York Times (באנגלית אמריקאית). ISSN 0362-4331. נבדק ב-2022-01-07. 15 Nov 1870, Page 3 - The Tralee Chronicle and Killarney Echo at Newspapers.com, Newspapers.com (באנגלית) 10 Oct 1897, Page 40 - The Inter Ocean at Newspapers.com, Newspapers.com (באנגלית) Gibb, G., Ultra-Centenarian Longevity, 1876 doi: 10.2307/2841365 Thomas Peters (1745-1857) - Find A Grave Memorial, www.findagrave.com (באנגלית) The New York Times, "A soldier of great age", ‏1886-02-10 Gerontology Research Group, Table B - Verified Supercentenarians (Ranked By Age), grg.org, ‏2015-01-01 "World's oldest man, Auschwitz survivor Yisrael Kristal dies". BBC News (באנגלית בריטית). 2017-08-11. נבדק ב-2022-01-07. "'Longevity gene keeps mind sharp'" (באנגלית בריטית). 2006-12-26. נבדק ב-2022-01-07. Supercentenarians giving researchers clues on longevity, Chicago Tribune (באנגלית) Supercentenarian Research Foundation, www.supercentenarian-research-foundation.org Garagnani P, Giuliani C, Franceschi C., Whole-genome sequencing analysis of semi-supercentenarians, 2021 doi: 10.7554/eLife.57849 Stacy L. Andersen, Paola Sebastiani, Daniel A. Dworkis, Lori Feldman, Thomas T. Perls, Health Span Approximates Life Span Among Many Supercentenarians: Compression of Morbidity at the Approximate Limit of Life Span, 2012 doi: 10.1093/gerona/glr223 Horvath S, Mah V, Lu AT, Woo JS, Choi OW, Jasinska AJ, Rancho JA, Tung S, Coles NS, Braun J, Vintners HV, Coles LS, The cerebellum ages slowly according to the epigenetic clock, Aging, 7 5, עמ' 294-306 Haridy, Rich, Biggest genetic study of supercentenarians reveals clues to healthy aging, New Atlas, ‏2021-5-5